
PREDMET: Javno savjetovanje o Pravilniku o provedbi postupaka jednostavne nabave u Županijskom sudu u Velikoj Gorici 

Zakon o izmjenama i dopunama Zakona o javnoj nabavi objavljen je u Narodnim novinama broj 48/26, a stupio je na snagu 16. svibnja 2026. Iznimno, pojedine odredbe koje se odnose na provedbu jednostavne nabave te digitalnu razmjenu ugovora putem Elektroničkog oglasnika javne nabave Republike Hrvatske stupaju na snagu 1. rujna 2026. 

[bookmark: _GoBack]Stoga, potrebno je donijeti novi Pravilnik o provedbi postupaka jednostavne nabave. Slijedom navedenog, a sukladno odredbi članka 11. Zakona o pravu na pristup informacijama („Narodne novine“ broj 25/2013., 85/2015. i 69/2022.) Županijski sud u Velikoj Gorici upućuje na javno savjetovanje nacrt Pravilnika o provedbi postupaka jednostavne nabave na rok od 30 dana. Savjetovanje traje od 1. listopada 2026. do 30. listopada 2026. Prijedlozi i komentari mogu se dostaviti na adresu e-pošte ured.predsjednika@zsvg.pravosudje.hr. Podnositelj daje privolu Županijskom sudu u Velikoj Gorici da njegove osobne podatke navedene u prijedlogu i/ili komentaru obrađuje isključivo u svrhu provođenja savjetovanja s javnošću, izrade Izvješća o javnom savjetovanju te objave istog na internetskim stranicama, sukladno Općoj uredbi o zaštiti podataka (GDPR). 

Novim Pravilnikom usklađuju se sa Zakonom pravila koja se odnose na pragove za provedbu jednostavne nabave, pravila o sprječavanju, prepoznavanju i uklanjanju sukoba interesa, o osiguranju pravne zaštite gospodarskim subjektima i proširuje se mogućnost primjene elektroničkih sredstava komunikacije, a sve u cilju veće transparentnosti i daljnje digitalizacije jednostavne nabave. 

                                                                                   Predsjednica suda

                                                                             Kornelija Kallay Blažeković

